M ลุ้นครึ่งหลังโตแกร่งรับไฮซีซั่น-ปักธงรายได้ทั้งปีแตะ 1.5 หมื่นล้าน แนะซื้อเป้า 65 บาท
M ลุ้นครึ่งหลังโตแกร่งรับไฮซีซั่น-ปักธงรายได้ทั้งปีแตะ 1.5 หมื่นล้าน โบรกชู Top Pick กลุ่มแนะซื้อเป้า 65 บาท
M ลุ้นครึ่งหลังโตแกร่งรับไฮซีซั่น-ปักธงรายได้ทั้งปีแตะ 1.5 หมื่นล้าน โบรกชู Top Pick กลุ่มแนะซื้อเป้า 65 บาท
26 ส.ค. 2565

บล.โนมูระ พัฒนสิน ระบุในบทวิเคราะห์วันนี้ (26 ส.ค.65) ว่า บริษัท เอ็มเค เรสโตรองต์ กรุ๊ป จำกัด (มหาชน)  หรือ M บริษัทคงเป้ารายได้ที่ราว 1.5 หมื่นล้านบาท ใกล้เคียงเราคาด อิงการเติบโต 35-40% เทียบช่วงเดียวกันของปีก่อน ซึ่งต่ำกว่าระดับ Pre COVID-19 ราว 10-15%
โดยมองครึ่งหลังปี 2565 โดดเด่นกว่า ครึ่งแรกปี 2565 หนุนจากผลประกอบการในไตรมาส 3/2565 ที่จะยังอยู่ในระดับสูง ซึ่งคาดฟื้นตัว เทียบช่วงเดียวกันของปีก่อนทรงตัวเทียบไตรมาสก่อนหน้า แม้เป็น low season จากกำลังซื้อยังดี วันหยุดที่มากขึ้น และการปรับราคาขายเพิ่มแล้วใน Jun-22 ที่ผ่านมา
ในขณะที่ไตรมาส 4/2565 เป็น high season ทำให้คาดกำไรสุทธิที่ 1,685 ล้านบาท โต 1,186% เทียบช่วงเดียวกันของปีก่อน ยังเป็นไปได้ ส่วนการปรับขึ้นค่าแรงมีผลกระทบจำกัด ประเมินมี downside ต่อกำไรปี 2565 ราว 3% และยังไม่เปลี่ยนแปลงภาพที่จะเติบโตมาก เทียบช่วงเดียวกันของปีก่อน
คงคำแนะนำซื้อราคาเป้าหมาย 65 บาท และเลือกเป็น Top Pick จากแนวโน้มครึ่งหลังปี 2565 เติบโตต่อเนื่อง และสามารถกลับไปใกล้เคียงระดับ Pre COVID-19 ได้ในปี 2566 ขณะที่ Valuation ถูกกว่ากลุ่มฯ